[{"text_idx": "#000000", "text": "Tro\u2019r cloc yn o\u0302l i 2020. Roedden ni i gyd yn ceisio ymdopi, ond mewn gwirionedd, roedden ni wedi ein parlysu, braidd. Roedden ni\u2019n ceisio dod i ben a\u0302 sioc y cyfnod clo, a llawer yn gorfod deall sut i weithio gartre\u2019 yn ogystal a\u0302 rhoi addysg i\u2019r plant."}, {"text_idx": "#000003", "text": "Roedd eu syniad yn brofiad a allai greu teimlad o ryddid a llawenydd unwaith eto yn ein plant. Eu grymuso nhw i wneud synnwyr o'r byd o\u2019u hamgylch, gan greu ac adeiladu pethau trwy chwarae dychmygus, anhrefnus a dirwystr. Fyddai dim hawl gan oedolion i fod yno, a\u2019r plant a fyddai\u2019n gosod y rheolau."}, {"text_idx": "#000004", "text": "Rydyn ni'n gofyn llawer gan y genhedlaeth hon o blant - rydyn ni'n gobeithio mai nhw fydd y rhai sy'n gallu meddwl a gwneud pethau'n wahanol. Er mwyn ein hachub ni rhag y llanast rydyn ni wedi'i greu."}, {"text_idx": "#000006", "text": "Felly dros benwythnos gw\u0302yl y banc fis Awst, fe wnaethon ni bentyrru cardfwrdd, ffabrig, paent, unrhyw beth y gallen ni ddod o hyd iddo yn ein cwpwrdd propiau ... a gadael i blant y Drenewydd roi eu dychymyg ar waith."}, {"text_idx": "#000007", "text": "Adeiladwyd cestyll. Agorodd siopau. Fe ddaeth teigrod i amharu\u2019n ddigywilydd ar etholiadau\u2019r maer. A dyna lle\u2019r oedd yr oedolion yn pori trwy gopi\u0308au o\u2019r National Geographic gan wrando'n astud o'r tu allan. Gydol yr amser, bu Nigel a Louise yn gofyn cwestiynau ac yn gwrando ar yr hyn roedd gan y plant i'w ddweud."}]